PMIndiaData/PMIndiaSum huggingface dataset:
అడ్మిరాలిటీ (క్షేత్రాధికారం, ఇంకా సముద్ర సంబంధి దావాల పరిష్కారం) బిల్లు, 2016కు మరియు అయిదు ప్రాచీన అడ్మిరాలిటీ చట్టాల రద్దుకు మంత్రివర్గం  ఆమోదం

స‌ముద్ర‌యాన సంబంధిత‌ వాజ్యాల ప‌రిష్కారం, క్షేత్రాధికారాలకు సంబంధించిన అడ్మిరాలిటీ బిల్లు 2016కు కేంద్ర మంత్రివర్గం ఆమోదం తెలిపింది. అంతేకాకుండా అయిదు పురాతన అడ్మిరాలిటీ చ‌ట్టాల‌ను ర‌ద్దు చేయాలన్న షిప్పింగ్ మంత్రిత్వ శాఖ ప్రతిపాదనకు కూడా ప్ర‌ధాన మంత్రి శ్రీ న‌రేంద్ర‌ మోదీ అధ్యక్షతన స‌మావేశ‌మైన కేంద్ర మంత్రివర్గం తన ఆమోదాన్ని తెలిపింది. తాజా బిల్లు ప్ర‌స్తుతం స‌ముద్ర‌యాన సంబంధిత వ్య‌వ‌హారాల్లో, దావాల్లో కోర్టులకు ఉన్న ప‌రిధిని సుస్థిరం చేస్తుంది. అంతేకాకుండా 1840, 1861 అడ్మిరాలిటీ కోర్టు చట్టాల‌తో పాటు, 1890, 1891 క‌లోనియ‌ల్ కోర్ట్స్ ఆఫ్ అడ్మిరాలిటీ చ‌ట్టాల‌ను, ముంబై, కోల్‌క‌త‌, మ‌ద్రాసు హైకోర్టుల‌కు నౌకాధిక‌ర‌ణ ప‌రిధి వ‌ర్తింప‌జేసే 1865 లెట‌ర్స్ పేటెంట్ నిబంధ‌న‌ల‌ను ర‌ద్దు చేసింది. వీటి కోస‌మ‌ని స‌ముద్ర‌యాన న్యాయ వ‌ర్గాలు చాలా రోజుల నుండి డిమాండ్ చేస్తూ వ‌స్తున్నారు. వారి కోరిక ఈ బిల్లు ద్వారా తీర‌బోతోంది. భార‌త వాణిజ్యంలో 95 శాతం స‌ముద్ర‌యానం ద్వారానే సాగుతోంది. ఎన్న‌డో బ్రిటిష్‌ కాలంలో చేసిన చ‌ట్టాలే ఇంకా కొన‌సాగుతున్నాయి. సుప‌రిపాల‌న‌కు అడ్డంకిగా నిలిచే చ‌ట్టాల‌ను తొల‌గించాల‌న్న ప్ర‌భుత్వ ఉద్దేశం మేర‌కు ఈ కొత్త బిల్లు తీసుకొస్తున్నారు. కొత్త బిల్లు కీల‌కాంశాలు ఇలా ఉన్నాయి..: • ఈ బిల్లు వ‌ల్ల నౌకాధిక‌ర‌ణ ప‌రిధి భార‌త తీర‌ప్రాంత రాష్ట్రాల్లోని హైకోర్టుల‌కు ఉంటుంది. స‌ముద్రంలో భార‌త ప‌రిధి ఎక్క‌డిదాకా ఉంటే అక్క‌డిదాకా ఈ ప‌రిధి విస్త‌రించి ఉంటుంది. • కేంద్ర ప్ర‌భుత్వం ఓ ప్ర‌క‌ట‌న ద్వారా ఈ ప‌రిధిని విస్త‌రించ‌వ‌చ్చు. ప్ర‌త్యేక ఆర్థిక‌ జోన్‌ల‌ దాకా, లేదంటే భార‌త భూభాగంలోని ఏదైనా స‌ముద్ర‌యాన జోన్, లేదా దీవుల‌ దాకా ప‌రిధిని పెంచవ‌చ్చు. • స్థిర‌ నివాసం, స్థానిక యాజ‌మాన్యాల‌తో సంబంధం లేకుండా ఎక్క‌డివైనా ప్ర‌తి నౌక‌కు ఇది వ‌ర్తిస్తుంది. • ఇక్క‌డి నౌక‌లు, నిర్మాణంలో ఉన్న నౌక‌ల‌ను వీటి నుండి మిన‌హాయింపును ఇచ్చారు. అయితే కేంద్రం అవ‌స‌ర‌మ‌నుకుంటే వీటికి కూడా వ‌ర్తింప‌జేసే అవ‌కాశ‌ం ఉంటుంది. • వాణిజ్యేత‌ర అవ‌స‌రాల‌కు వినియోగించే యుద్ధ‌ నౌక‌లు, నావికాద‌ళ నౌక‌ల‌కు ఇది వ‌ర్తించ‌దు. • బిల్లులో పేర్కొన్న స‌ముద్ర‌యాన వాజ్యాల‌కే పరిధి నిర్దిష్టం. • స‌ముద్ర‌యాన వ్యాజ్యాలలో భ‌ద్ర‌త‌ కోసం అవ‌స‌ర‌మైతే నౌక‌ను కొన్ని ప‌రిస్థితులలో నిర్బంధంలోకి తీసుకోవ‌చ్చు. • బిల్లులో పేర్కొన‌ని అంశాలు ఏవైనా ఉంటే, వాటికి 1908 సివిల్ ప్రొసిజ‌ర్ కోడ్ వ‌ర్తిస్తుంది.
రేపు- అక్టోబర్ 29, 2017 నాడు- కర్ణాటక లో ప్రధాన మంత్రి పర్యటన

ప్ర‌ధాన మంత్రి శ్రీ న‌రేంద్ర మోదీ రేపు, అంటే అక్టోబర్ 29, 2017 నాడు, కర్ణాటక లో పర్యటించనున్నారు. ఆయన ఆ రోజు మూడు జన సభలలో ప్రసంగిస్తారు. కర్ణాటక రాష్ట్రంలో ఆయన తన పర్యటనను ధర్మస్థలలో శ్రీ మంజునాథ స్వామి దేవాలయంలో పూజలు చేసి, ప్రారంభిస్తారు. ఒక జన సభను ఉద్దేశించి ప్రసంగిస్తారు. ఉజీర్ లో శ్రీ క్షేత్ర ధర్మస్థల రూరల్ డివెలప్ మెంట్ ప్రాజెక్టు లో ప్రధాన మంత్రి పాల్గొని, లబ్ధిదారులకు రూపే కార్డులను ప్రదానం చేస్తారు. ఇది స్వయంసహాయ బృందాలు నగదురహిత డిజిటల్ లావాదేవీలను మొదలుపెట్టడానికి దోహదపడనుంది. ఆ తరువాత ప్రధాన మంత్రి బెంగళూరుకు వెళ్తారు. అక్కడ దశమ: సౌందర్య లహరీ పారాయణోత్సవ మహాసమర్పణె కార్యక్రమానికి హాజరై, సభికులను ఉద్దేశించి ఆయన ప్రసంగిస్తారు. ఆది శంకరాచార్యుల వారు రచించిన శ్లోకాల గుచ్ఛమే సౌందర్య లహరి. ఆ శ్లోకాలను జన సందోహం సామూహికంగా పారాయణం చేయడం కోసం ఈ కార్యక్రమాన్ని నిర్వహిస్తున్నారు. తదనంతరం, ప్రధాన మంత్రి బీదర్ చేరుకొంటారు. బీదర్- కల్ బుర్గీ న్యూ రైల్వే లైన్ ను ప్రారంభిస్తారు. ఆయన ఈ సందర్భంగా ఓ జన సభను ఉద్దేశించి ప్రసంగిస్తారు కూడా.
బోర్డర్ రోడ్స్ ఆర్గనైజేషన్  ప్రతిష్టాపన(ఫౌ౦డేషన్ డే) దినోత్సవాన‌  సిబ్బందికి ప్ర‌ధాన మంత్రి  వందనం

బోర్డర్ రోడ్స్ ఆర్గనైజేషన్ ప్రతిష్టాపన(ఫౌ౦డేషన్ డే) దినోత్సవాన్ని పురస్కరి౦చుకొని ప్రధాన మ౦త్రి శ్రీ నరే౦ద్ర మోదీ బి.ఆర్.ఓ సిబ్బందికి వందనం చేశారు. “వారి ప్రతిష్టాపన(ఫౌ౦డేషన్ డే) దినోత్సవాన బి.ఆర్.ఓ( BRO)సిబ్బందికి వ౦దనాలు. దేశానికి వారు చేస్తున్న నిస్వార్థ‌ సేవకి మే౦ గర్వ పడుతున్నా౦” అని ప్రధాన మంత్రి అన్నారు.
ఛత్తీస్ గఢ్ కు చెందిన చిత్రకారుడు శ్రీ శ్రవణ్ కుమార్ శర్మ తో సమావేశమైన ప్రధాన మంత్రి

ఛత్తీస్ గఢ్ నుండి వచ్చినటువంటి చిత్రకారుడు శ్రీ శ్రవణ్ కుమార్ శర్మ తో ప్రధాన మంత్రి శ్రీ నరేంద్ర మోదీ న్యూ ఢిల్లీ లోని తన నివాసం లో భేటీ అయ్యారు. ఆ కళాకారుడు ప్రధాన మంత్రి యొక్క వర్ణ చిత్రాన్ని ఆయన కు కానుక గా ఇచ్చారు. ప్రధాన మంత్రి ఒక ట్వీట్ లో – ‘‘ఛత్తీస్ గఢ్ కు చెందిన ప్రతిభావంతుడైన చిత్రకారుఢు శ్రీ శ్రవణ్ కుమార్ శర్మ ను కలుసుకొన్నాను. ఆయన కొన్నేళ్ళుగా చిత్రలేఖనం లో నిమగ్నం అయ్యారు; ఆదివాసీ కళ అంటే ఆయన కు ఎంతో మక్కువ మరి.’’ అని తెలిపారు.
సుబ్రమణ్య భారతి ని స్మరించుకొన్న ప్రధాన మంత్రి

సుబ్రమణ్య భారతి ని ఆయన జయంతి నాడు ప్రధాన మంత్రి శ్రీ నరేంద్ర మోదీ స్మరించుకొన్నారు. ‘‘మహానుభావుడు సుబ్రమణ్య భారతి ని ఆయన జయంతి నాడు జ్ఞప్తి కి తెచ్చుకొంటున్నాను. మహాకవి భారతియర్ గా ఆదరింపబడుతున్నటువంటి ఆయన కవి శ్రేష్ఠుని గానే కాక దేశ భక్తి, సంఘ సంస్కరణ లకు ప్రతీక గా కూడా నిలచారు; అంతేకాదు, నిర్భయత్వానికి మరియు అజేయమైనటువంటి స్వతంత్రతా స్ఫూర్తి కి ఆయన ఒక మారు పేరు. ఆయన యొక్క ఆలోచన లు మరియు రచన లు మనకు సదా ప్రేరణ ను అందిస్తూ ఉంటాయి. సుబ్రమణ్య భారతి న్యాయాన్ని మరియు సమానత్వాన్ని మిగిలిన అన్నిటి కన్న మిన్న అయినటువంటివి అని నమ్మారు. ఆయన ఒక సారి ‘ఏ ఒక్క వ్యక్తి ఆకలి తో నకనకలాడినా, యావత్తు ప్రపంచాన్ని మనం నాశనం చేసేద్దాము’ అన్నారు. ఈ మాట లు చాలు మానవుల ఇడుముల ను బాపే దిశగాను, సాధికారిత కల్పన ను ముందుకు తీసుకుపోయే దిశ గాను ఆయన యొక్క దార్శనికత ను గురించి తెలుసుకోవడానికి’’ అని ఒక సందేశం లో ప్రధాన మంత్రి పేర్కొన్నారు.
నేర సంబంధ‌మైన వ్య‌వ‌హారాల లో ప‌ర‌స్ప‌ర న్యాయ స‌హాయం అంశం పై బ్రెజిల్ కు మ‌రియు భార‌త‌దేశాని కి మ‌ధ్య ఒప్పందాని కి ఆమోదం తెలిపిన మంత్రిమండ‌లి

నేర సంబంధ‌మైన వ్య‌వ‌హారాల లో ప‌ర‌స్ప‌ర న్యాయ స‌హాయం అంశం పై ఫెడ‌రేటివ్ రిప‌బ్లిక్ ఆఫ్‌ బ్రెజిల్ కు మ‌రియు రిపబ్లిక్ ఆఫ్ ఇండియా కు మ‌ధ్య ఒప్పందాని కి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ ఒప్పందం పై సంత‌కాలు జరుగవలసివుంది. నేర సంబంధ వ్య‌వ‌హారాల లో ప‌ర‌స్ప‌ర న్యాయ స‌హాయం మ‌రియు స‌హ‌కారాన్ని అందించుకోవ‌డం ద్వారా నేరం యొక్క దర్యాప్తు లోను, నేరం యొక్క విచార‌ణ లోను రెండు దేశాల లో ప్ర‌భావ‌శీల‌త ను పెంపొందింపచేయడమే ఈ ఒప్పందం యొక్క ధ్యేయం గా ఉంది. దేశ సరిహద్దుల కు ఆవల జరిగినటువంటి నేరం మ‌రియు ఆ నేరం తో ఉగ్ర‌వాదానికి లంకెలు ఉన్న సందర్భాల లో, నేర దర్యాప్తు, నేర విచార‌ణ ల‌తో పాటు నేర ఉపకరణాల జాడ తీయడం లో, ఆ ఉపకరణాల ను స్వాధీనం చేసుకోవడం లో, ఉగ్ర‌వాద చ‌ర్య‌ల‌ కు ఆర్థిక స‌హాయం చేయ‌డాని కి ల‌క్షించిన‌ నిధి ని జప్తు చేయడం లో ఫెడ‌రేటివ్ రిప‌బ్లిక్ ఆఫ్ బ్రెజిల్ తో ద్వైపాక్షిక స‌హ‌కారాని కి ఒక స్థూల‌మైన లీగ‌ల్ ఫ్రేమ్ వ‌ర్క్ ను ప్ర‌తిపాదిత ఒప్పందం ఏర్ప‌రుస్తుంది.
రాధాస్వామి సత్సంగ్ బియాస్ కు చెందిన బాబా గురీందర్ సింహ్ ధిల్లోన్ తో భేటీ అయినప్రధాన మంత్రి

రాధా స్వామి సత్సంగ్ బియాస్ కు చెందిన బాబా గురీందర్ సింహ్ ధిల్లోన్ తో ప్ర‌ధాన మంత్రి శ్రీ న‌రేంద్ర మోదీ ఈ రోజు న భేటీ అయ్యారు. ప్రధాన మంత్రి ఒక ట్వీట్ లో – రాధా స్వామి సత్సంగ్ బియాస్ కు చెందిన బాబా గురీందర్ సింహ్ ధిల్లోన్ తో సమావేశమయ్యే గౌరవం ఈ రోజు న నాకు లభించింది. ఆర్ఎస్ఎస్ బి యొక్క సామాజిక సేవ కార్యక్రమాలు కొనియాడ దగ్గవి.’’ అని పేర్కొన్నారు.
సమాచార సాంకేతిక విజ్ఞానం మరియు ఎలక్ట్రానిక్స్ రంగంలో సహకారం కోసం భారతదేశం, సెర్బియా ల మధ్య అవగాహన పూర్వక ఒప్పందానికి ఆమోదం తెలిపిన మంత్రివర్గం

సమాచార సాంకేతిక విజ్ఞానం మరియు ఎలక్ట్రానిక్స్ రంగంలో సహకారాన్ని పెంపొందించడం కోసం భారతదేశం – సెర్బియా ల మధ్య అవగాహన పూర్వక ఒప్పందానికి కేంద్ర మంత్రివర్గం ఎక్స్-పోస్ట్ ఫాక్టో ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. సమాచార సాంకేతిక విజ్ఞానం మరియు ఎలక్ట్రానిక్స్ రంగంలో భారతదేశం,సెర్బియా ల మధ్య ఇతోధిక సహకారానికి రంగం సిద్ధం చేయాలనేది ఈ ఎమ్ఒయు లక్ష్యం. అంతేకాకుండా ఈ రంగంలో రెండు దేశాల ప్రభుత్వాలకు, ఇంకా ఇతర ప్రభుత్వ సంస్థల మరియు పైవేటు సంస్థలకు మధ్య సహకారాన్ని, ఆదాన ప్రదానాలను పెంపొందించడానికి ఈ ఎమ్ఒయు దోహదపడుతుంది.
ఇండియా పోస్ట్ పేమెంట్స్ బ్యాంక్ ను సెప్టెంబ‌ర్ 1 వ తేదీ శ‌నివారం నాడు ప్రారంభించ‌నున్న ప్ర‌ధాన మంత్రి

ప్రధాన మంత్రి శ్రీ న‌రేంద్ర మోదీ ఇండియా పోస్ట్ పేమెంట్స్ బ్యాంక్ (ఐపిపిబి) ని 2018, సెప్టెంబ‌ర్ 1వ తేదీ నాడు న్యూ ఢిల్లీ లోని టాల్‌క‌టోరా స్టేడియ‌మ్ లో ప్రారంభించ‌నున్నారు. కేంద్ర ప్ర‌భుత్వం యొక్క ధ్యేయాల‌ లో ఒక‌టైన అంద‌రికీ ఆర్థిక సేవ‌ల ధ్యేయాన్ని వేగం గా సాగించ‌డం లో స‌హాయకారి గా ఉండేందుకు ఐపిపిబి ని ఉద్దేశించారు. ఇది సామాన్య మాన‌వుడి కి త‌క్కువ ఖ‌ర్చు లో, అందుబాటు లో ఉండేటటువంటి విశ్వ‌స‌నీయ‌మైన బ్యాంకు. ఇది త‌పాలా విభాగానికి చెందిన విస్తృత‌మైన నెట్‌వ‌ర్క్ ను ఉప‌యోగించుకోనుంది. త‌పాలా విభానికి దేశ‌ం అంతటా 3,00,000 మందికి పైగా పోస్ట్ మెన్, ఇంకా గ్రామీణ డాక్ సేవ‌క్ లు ఉన్నారు. ఈ కార‌ణంగా భార‌త‌దేశం లో బ్యాంకింగ్ రంగం యొక్క వ్యాప్తి ని ఐపిపిబి గ‌ణ‌నీయంగా పెంపొందించ‌గ‌లుగుతుంది. ఐపిపిబి ప్రారంభం శ‌ర‌వేగంగా అభివృద్ధి చెందుతున్న భార‌త‌దేశం యొక్క ప్రయోజనాలను దేశం లోని సుదూర ప్రాంతాల‌ కు సైతం అందించాల‌న్న కేంద్ర ప్ర‌భుత్వ కృషి లో మ‌రొక ముఖ్య‌మైన ప‌రిణామ‌ం కానుంది. ప్రారంభ దినం నాడే ఐపిపిబి దేశ‌వ్యాప్తంగా 650 శాఖ‌లతో పాటు 3250 యాక్సెస్ పాయింట్లు అందివస్తాయి. ఈ శాఖ‌లను, యాక్సెస్ పాయింట్ల ను ఏక‌ కాలం లో జ‌రిగే కార్య‌క్ర‌మాల్లో ప్రారంభించ‌నున్నారు. దేశం లోని 1.55 ల‌క్ష‌ల త‌పాలా కార్యాల‌యాల‌న్నింటినీ 2018 డిసెంబ‌ర్ 31 క‌ల్లా ఐపిపిబి వ్య‌వ‌స్థ తో సంధానించ‌నున్నారు. పొదుపు ఖాతాలు, క‌రెంట్ అకౌంట్ లు, న‌గ‌దు బ‌దిలీ, ప్ర‌త్య‌క్ష ప్ర‌యోజ‌న బ‌దిలీ లు, బిల్లు చెల్లింపులు మ‌రియు యుటిలిటీ పేమెంట్స్, ఇంకా ఎంట‌ర్‌ప్రైజ్ పేమెంట్స్, ఇంకా మ‌ర్చెంట్ పేమెంట్స్ వంటి సేవ‌ ల‌ను ఐపిపిబి అందించనుంది. ఈ సేవ‌ల‌తో పాటు సంబంధిత ఇత‌ర సేవ‌ల‌ను బ్యాంకు యొక్క అధునాత‌న‌ సాంకేతిక విజ్ఞానాన్ని ఉప‌యోగించుకొంటూ కౌంట‌ర్ స‌ర్వీసెస్, మైక్రో- ఎటిఎమ్, మొబైల్ బ్యాంకింగ్ యాప్‌, ఎస్ఎమ్ఎస్‌ మ‌రియు ఐవిఆర్ త‌దిత‌ర బ‌హుళ మార్గాల‌లో అంద‌జేయ‌నున్నారు.
హైడ్రోకార్బన్ రంగంలో భారతదేశం మరియు బాంగ్లాదేశ్ ల మధ్య సహకారానికి ఉద్దేశించిన ఫ్రేమ్ వర్క్ ఆఫ్ అండర్ స్టాండింగ్ పై సంతకాలకు ఆమోదం తెలిపిన మంత్రివర్గం

హైడ్రోకార్బన్ రంగంలో బాంగ్లాదేశ్ తో సహకారానికి ఉద్దేశించినటువంటి ఫ్రేమ్ వర్క్ ఆఫ్ అండర్ స్టాండింగ్ (ఎఫ్ ఒయు)పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. హైడ్రోకార్బన్ రంగంలో భారతదేశం, బాంగ్లాదేశ్ ల మధ్య సమానత్వం మరియు పరస్పర ప్రయోజనం ప్రాతిపదికలుగా ద్వైపాక్షిక సహకారాన్ని ఏర్పరచేందుకు మరియు ఆ విధమైన సహకారాన్ని పెంపొందించేందుకు సహకారాత్మకమైన సంస్థాగత యంత్రాంగాన్ని నెలకొల్పడం ప్రతిపాదిత ఎఫ్ఒయు ఉద్దేశం. ఈ ఎఫ్ఒయు ప్రాంతీయ స్థాయిలో, ఉప-ప్రాంతీయ స్థాయిలో ద్వైపాక్షిక సహకారాన్ని ప్రోత్సహిస్తుంది. ఇది అభివృద్ధికి ఉత్తేజాన్ని అందించగలుగుతుంది. తద్వారా రెండు దేశాలూ వాటి వికాస సంబంధమైన ఆకాంక్షలను నెరవేర్చుకొనేందుకు, భవితవ్యాన్ని తీర్చిదిద్దుకోవడానికి, అదే క్రమంలో శాంతియుతమైన మరియు సమృద్ధమైన దక్షిణ ఆసియా ఆవిర్భవించాలనే సమష్టి స్వప్నం సాకారం కావడానికి కూడా తోడ్పడగలుగుతుంది. ప్రతిపాదిత ఎఫ్ఒయు అయిదు సంవత్సరాల పాటు చెల్లుబాటు అవుతుంది. అయితే, ఇది విధిగా పాటించవలసిందేమీ కాదు.
బాబా సాహెబ్‌ పురందరే నూరో జన్మదిన వేడుకపై ప్రధానమంత్రి సందేశం

శ్రీ బాబా సాహెబ్‌ పురందరే 100వ సంవత్సరంలోకి అడుగుపెట్టిన నేపథ్యంలో ప్రధానమంత్రి శ్రీ నరేంద్ర మోదీ ఆయనకు ఘన నీరాజనం అర్పించారు. బాబా సాహెబ్‌ జీవితంలో శతాబ్ది జన్మదిన వేడుకల సందర్భంగా ప్రధాని మాట్లాడుతూ- మన రుషి పుంగవులు ప్రవచించిన చురుకైన, మానసిక చైతన్యంతో కూడిన నిండు నూరేళ్ల జీవితానికి బాబా సాహెబ్‌ పురందరే జీవితం అద్భుత తార్కాణమని పేర్కొన్నారు. అంతేకాకుండా భారత 75వ స్వాతంత్ర్య దినోత్సవం నేపథ్యంలో పురందరే నూరో సంవత్సరంలో ప్రవేశించడ ఒక యాదృచ్ఛిక హర్షణీయ సందర్భమని ఆయన అభివర్ణించారు. దేశ చరిత్రలో అమరువీరులైన వారి ఉజ్వల చరిత్ర రచనలో బాబా సాహెబ్‌ పురందరే కృషిని ప్రధానమంత్రి ప్రముఖంగా ప్రస్తావించారు. “శివాజీ మహరాజ్‌ జీవితం, చరిత్రను ప్రజల్లోకి తీసుకెళ్లడంలో ఆయన అద్భుత కృషికి మనం సదా రుణపడి ఉండాలి” అని ప్రధాని పేర్కొన్నారు. కాగా, శ్రీ పురందరేను కేంద్ర ప్రభుత్వం 2019లో పద్మవిభూషణ్‌ పురస్కారంతో సత్కరించగా, 2015లో అప్పటి మహారాష్ట్ర ప్రభుత్వం ‘మహారాష్ట్ర భూషణ్‌’ పురస్కారం అందజేసింది. అలాగే మధ్యప్రదేశ్‌ ప్రభుత్వం కూడా ‘కాళిదాస్‌’ పురస్కారంతో గౌరవించింది. శివాజీ మహరాజ్‌ అద్భుత వ్యక్తిత్వం గురించి ప్రధానమంత్రి సమగ్రంగా వివరించారు. శివాజీ మహరాజ్‌ భారతదేశ చరిత్రకు ఘనతను ఆపాదించడమే కాకుండా ప్రస్తుత భారత భౌగోళిక స్వరూపాన్ని కూడా ప్రభావితం చేశారని ఆయన పేర్కొన్నారు. శివాజీ మహరాజ్‌ లేని భారతదేశంలో మన గత, వర్తమాన, భవిష్యత్‌ స్థితిగతులు ఏమిటన్నది పెనుసవాలుగా మారి ఉండేదని చెప్పారు. శివాజీ మహరాజ్‌ ప్రస్తావనలేని భారత స్వరూపం, ఘన చరితను ఊహించడం కూడా అసాధ్యమేనని పేర్కొన్నారు. తన కాలంలో ఆయన ఏంచేశారో, ఆ తర్వాతి కాలంలో ఆయన చరిత్ర, స్ఫూర్తి, వీరగాథలు అదే పాత్రను పోషించాయని చెప్పారు. వెనుకబడిన, అణగారిన వర్గాలకు న్యాయం, నిరంకుశత్వంపై పోరుకు శివాజీ మహరాజ్‌ ‘హైందవ స్వరాజ్య’ నినాదమే అపూర్వ నిదర్శనమని చెప్పారు. వీర శివాజీ నిర్వహణ సామర్థ్యం, నావికాదళ వినియోగ శక్తి, నీటి యాజమాన్యం నేటికీ అనుసరణీయాలని శ్రీ మోదీ తెలిపారు. బాబా సాహెబ్‌ పురందరే రచన శివాజీ మహరాజ్‌పై ఆయనకుగల అచంచల విశ్వాసాన్ని ప్రతిబింబిస్తుందని ప్రధాని పేర్కొన్నారు. ఆ రచనను చదువుతున్నపుడు శివాజీ మహరాజ్‌ సజీవుడై మన హృదయంలో సంచరిస్తారని ఆయన అన్నారు. బాబా సాహెబ్‌ కార్యక్రమాలకు లోగడ తాను హాజరుకావడాన్ని ఈ సందర్భంగా ప్రధానమంత్రి గుర్తుచేసుకున్నారు. సంపూర్ణ ఘనతతో కూడిన చరిత్రను, దాని స్ఫూర్తిని యువతకు చేరువ చేయడంలోఆయన చూపిన ఉత్సాహాన్ని ప్రశంసించారు. చరిత్రను ఎల్లప్పుడూ దాని వాస్తవిక రూపంలో తెలియజేయడంపై నిబద్ధతను ఆయన సదా పాటించారని కొనియాడారు. “దేశ చరిత్రకు సంబంధించి ఈ సమతూకం అవశ్యం. తన వ్యక్తిగత విశ్వాసంతోపాటు తనలోని సాహితీవేత్త చారిత్రక స్ఫూర్తిని ప్రభావితం చేయకుండా ఆయన సదా జాగ్రత్త వహించారు. ‘ఆజాదీ కా అమృత్‌ మహోత్సవ్‌’ సందర్భంగా భారత స్వాతంత్ర్య పోరాట చరిత్ర రచనలో బాబా సాహెబ్‌ పాటించిన ప్రమాణాలను అనుసరించాలని యువ చరిత్రకారులకు ఈ సందర్భంగా నా విజ్ఞప్తి” అని ప్రధానమంత్రి సూచించారు. కాగా, గోవా విముక్తి ఉద్యమం, దాదర్‌-నాగర్‌-హవేలీ స్వాతంత్ర్య పోరాటాలకూ బాబా సాహెబ్‌ తనవంతు చేయూతనందించారని ప్రధాని గుర్తుచేశారు.
పిఎస్ఎల్ వి సి31 ని విజయవంతంగా ప్రయోగించినందుకు మరియు ఐఆర్ఎన్ఎస్ఎస్ 1ఇ ని ఖచ్చితమైన కక్ష్య‌లోకి ప్రవేశపెట్టినందుకు ఐఎస్ఆర్ఒ శాస్త్రవేత్త‌ల‌కు ప్రధాన మంత్రి అభినందనలు

ప్రధాన మంత్రి శ్రీ నరేంద్ర మోదీ భారత అంతరిక్ష ప‌రిశోధ‌న‌ సంస్థ (ఐఎస్ఆర్ఒ- ఇస్రో) శాస్త్రవేత్త‌ల‌తో మాట్లాడారు. పిఎస్ఎల్ వి సి31 ని విజయవంతంగా ప్రయోగించినందుకు మరియు ఐఆర్ఎన్ఎస్ఎస్ 1ఇ ని ఖచ్చితమైన కక్ష్య‌లోకి ప్రవేశపెట్టినందుకు వారికి ఆయన తన అభినందనలు తెలిపారు. “పిఎస్ఎల్ వి సి31 ని విజయవంతంగా ప్రయోగించినందుకు మరియు ఐఆర్ఎన్ఎస్ఎస్ 1ఇ ని ఖచ్చితమైన కక్ష్య‌లోకి ప్రవేశపెట్టినందుకు ఐఎస్ఆర్ఒ, అందులో పనిచేస్తున్న మన శాస్త్రవేత్త‌ల క్రియాశీలత్వాన్ని, దృఢ సంక‌ల్పాన్ని అభినందిస్తున్నాను. ఐఎస్ఆర్ఒ లోని శాస్త్రవేత్త‌ల‌తో మాట్లాడి, వారు ఈ రోజు సాధించిన విజయాలకు అభినందనలు తెలియజేశాను. మన శాస్త్రవేత్త‌లు మనం గర్వపడే పనిని చేస్తున్నారు” అని ట్విటర్ లో ప్రధాన మంత్రి పేర్కొన్నారు.
పూర్వ ఎమ్ఎల్ఎ ఉరిమజలు కె. రామ భట్ కన్నుమూత పట్ల సంతాపాన్ని తెలిపినప్రధాన మంత్రి

పూర్వ ఎమ్ఎల్ఎ ఉరిమజలు కె. రామ భట్ మృతి పట్ల ప్రధాన మంత్రి శ్రీ నరేంద్ర మోదీ దుఃఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘ఉరిమజలు కె. రామ భట్ గారు ల వంటి ప్రముఖుల కు జన సంఘ్ మరియు బిజెపి ల చరిత్ర లో ఒక ప్రత్యేకమైన స్థానం ఉంది. కర్నాటక లో మన పార్టీ ని బలపరచడం కోసం ఆయన శ్రద్ధాపూర్వకం గా కృషి చేయడం తో పాటు ప్రజల మధ్య ఉంటూ అలుపెరుగక సేవల ను అందించారు. ఆయన మృతి నన్ను దుఃఖం లో ముంచి వేసింది. ఆయన కుటుంబాని కి ఇదే నా సంతాపం. ఓమ్ శాంతి.’’ అని పేర్కొన్నారు.
‘మీ రాక కోసం భారతదేశం ఎదురు చూస్తోంది’ అని యుఎస్ అధ్యక్షుడు శ్రీ డోనాల్డ్ ట్రంప్ కు తెలిపిన ప్రధాన మంత్రి శ్రీ మోదీ

యుఎస్ అధ్యక్షుడు శ్రీ డోనాల్డ్ ట్రంప్ భారతదేశం లో రెండు రోజుల ఆధికారిక సందర్శన కు తరలిరానుండగా ‘‘ఆయన రాక కోసం భారతదేశం వేచి ఉంది’’ అని ప్రధాన మంత్రి శ్రీ నరేంద్ర మోదీ పేర్కొన్నారు. (‘‘India Awaits Your Arrival @POTUS realDonaldTrump’’) ఈ మేరకు ప్రధాన మంత్రి శ్రీ మోదీ ట్విటర్ లోని తన ఖాతా లో ఒక సందేశాన్ని పొందుపరచారు. ‘‘మీ సందర్శన మన దేశ ప్రజల మధ్య గల మైత్రి ని తప్పక మరింత గా బలోపేతం చేయగలదు. త్వరలో మీతో అహమదాబాద్ లో భేటీ అవుతాను’’ అని కూడా ఆయన పేర్కొన్నారు అధ్యక్షుడు శ్రీ డోనాల్డ్ ట్రంప్ ఈ రోజు న అహమదాబాద్ కు చేరుకోనున్నారు. అక్కడ ఆయన మోటేరా స్టేడియమ్ లో ఏర్పాటయిన ‘నమస్తే ట్రంప్’ కార్యక్రమాని కి హాజరు కానున్నారు. అలాగే, సాబర్ మతీ ఆశ్రమాన్ని కూడా ఆయన సందర్శిస్తారు. ఆ తరువాత, సాయంత్రం పూట ఆయన న్యూ ఢిల్లీ కి చేరుకోనున్నారు. వివిధ జాతీయ అంశాల పై మరియు అంతర్జాతీయ అంశాల పై ప్రధాన మంత్రి తో ఆయన విస్తృత స్థాయి చర్చ లు జరిపే అవకాశం ఉంది.
భారతరత్న ఎమ్ జిఆర్ గారి జయంతి సందర్భం లో ఆయన ను స్మరించుకొన్న ప్రధాన మంత్రి

భారత రత్న శ్రీ ఎమ్ జిఆర్ జయంతి సందర్భం లో ప్ర‌ధాన మంత్రి శ్రీ న‌రేంద్ర మోదీ ఆయన కు శ్రద్ధాంజలి ఘటించారు. ప్రధాన మంత్రి ఒక ట్వీట్ లో – భారత రత్న ఎమ్ జిఆర్ జయంతి నాడు ఆయన ను స్మరించుకొంటున్నాను. ఒక ప్రభావశీలమైనటువంటి పరిపాలకుని గా ఆయన ను అంతా ప్రశంసిస్తూ ఉంటారు; సామాజిక న్యాయాని కి మరియు సశక్తీకరణ కు ఎమ్ జిఆర్ గారు పెద్ద పీట వేశారు. ఆయన ప్రవేశపెట్టిన పథకాలు పేద ప్రజల జీవితాల లో ఒక సకారాత్మకమైనటువంటి మార్పు ను తీసుకు వచ్చాయి. చలనచిత్ర రంగం లో ఆయన కనబరచిన ప్రతిభ ను సైతం బహుళం గా ప్రశంసించడం జరుగుతుంటుంది.’’ అని పేర్కొన్నారు.
న‌వీక‌ర‌ణ యోగ్య శ‌క్తి రంగం లో గినీ కి మ‌రియు భార‌త‌దేశాని కి మ‌ధ్య సంత‌కాలైన ఎంఒయు కు ఆమోదం తెలిపిన మంత్రిమండ‌లి

న‌వీక‌ర‌ణ యోగ్య శ‌క్తి రంగం లో గినీ కి మ‌రియు భార‌త‌దేశాని కి మ‌ధ్య కుదిరిన అవ‌గాహ‌న పూర్వ‌క ఒప్పందాని(ఎంఒయు) కి ప్రధాన మంత్రి శ్రీ నరేంద్ర మోదీ అధ్యక్షతన జ‌రిగి న కేంద్ర మంత్రివ‌ర్గ స‌మావేశం ఆమోదం తెలిపింది. ల‌క్ష్యం: ఈ ఎంఒయు ల‌క్ష్యాలు దిగువ తెలిపిన విధం గా ఉన్నాయి: i. ఒక స‌హ‌కార పూర్వ‌క సంస్థాగ‌త సంబంధం నెల‌కొన‌డం కోసం ప్రాతిప‌దిక ను ఏర్పాటు చేయ‌డం. ii. రెండు పక్షాల మధ్య ప‌ర‌స్ప‌ర లాభం, స‌మాన‌త్వం మ‌రియు అన్యోన్య‌త ల ఆధారం గా న‌వీక‌ర‌ణ యోగ్య శ‌క్తి రంగం లో ద్వైపాక్షిక సహకారాన్ని మరియు సాంకేతిక స‌హ‌కారాన్ని ప్రోత్స‌హించ‌డం. iii. సహకరించుకొనే రంగాల లో సౌర శ‌క్తి, ప‌వ‌న శ‌క్తి, బ‌యో-ఎన‌ర్జీ, చెత్త నుండి శ‌క్తి, చిన్న స్థాయి హైడ్రో స్టోరేజి మ‌రియు సామ‌ర్ధ్య నిర్మాణం వంటివి ఉన్నాయి. ఉభ‌య దేశాల మ‌ధ్య ద్వైపాక్షిక స‌హ‌కారాన్ని బ‌లోపేతం చేయ‌డం లో సైతం ఈ అవ‌గాహ‌నపూర్వ‌క ఒప్పందం తోడ్పడుతుంది.
యువ‌జ‌నుల వ్య‌వ‌హారాల లో స‌హ‌కారం అంశం పై బాంగ్లాదేశ్ కు మ‌రియు భార‌త‌దేశాని కి మధ్య ఎంఒయు కు ఆమోదం తెలిపిన మంత్రిమండ‌లి

యువ‌జ‌నుల వ్య‌వ‌హారాల లో స‌హ‌కారం అంశం పై బాంగ్లాదేశ్ కు మ‌రియు భార‌త‌దేశాని కి మధ్య అవ‌గాహ‌న పూర్వ‌క ఒప్పంద (ఎంఒయు) ప‌త్రం పై సంత‌కాలు అయిన సంగ‌తి ని ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం దృష్టి కి తీసుకు రావ‌డ‌మైంది. ఈ ఎంఒయు పై 2019వ సంవ‌త్స‌రం అక్టోబ‌రు 5వ తేదీ న న్యూ ఢిల్లీ లో సంత‌కాలు అయ్యాయి. బాంగ్లాదేశ్ కు మ‌రియు భార‌త‌దేశాని కి మ‌ధ్య యువ‌జ‌న వ్య‌వ‌హారాల రంగం లో చోటు చేసుకొనే అదాన ప్ర‌దాన కార్య‌క్ర‌మాలు రెండు దేశాల యువ‌త లో స్నేహ సంబంధాల ను బ‌లోపేతం చేయ‌డం తో పాటు వారి మ‌ధ్య ఆద‌ర్శాలు, విలువ‌లు మ‌రియు సంస్కృతి తాలూకు ప‌ర‌స్ప‌ర అంద‌జేత ల ప్రోత్స‌ాహానికి సైతం దోహ‌దకారి కానున్నాయి. ఈ ఎంఒయు యువ‌త లో జ్ఞానాన్ని మ‌రియు ప్రావీణ్యాన్ని విస్త‌రింప చేసి, వారి అంత‌ర్జాతీయ దృష్టికోణాన్ని విక‌సింప చేయ‌డం లో స‌హాయ‌కారి గా ఉంటుంది.
రాష్ట్రప‌తి జ‌న్మ‌దినం నాడు రెండు పుస్త‌కాల‌ను ఆవిష్క‌రించిన ప్ర‌ధాని శ్రీ న‌రేంద్ర మోదీ

ప్ర‌ధాన మంత్రి శ్రీ న‌రేంద్ర మోదీ ఈ రోజు “స్పీచెస్ ఆఫ్ ద ప్రెసిడెంట్ వాల్యూమ్-iii”, ఇంకా ‘ప్రెసిడెన్షియ‌ల్ రిట్రీట్స్’ అనే రెండు పుస్త‌కాల‌ను విడుద‌ల చేశారు. రాష్ట్ర‌ప‌తి శ్రీ ప్ర‌ణ‌బ్ ముఖ‌ర్జీ జ‌న్మ‌దినాన్ని పుర‌స్క‌రించుకొని ఏర్పాటైన కార్య‌క్ర‌మాల‌లో రాష్ట్ర‌ప‌తి భ‌వ‌న్‌లోని ద‌ర్బార్ హాల్‌లో జ‌రిగిన ఈ పుస్త‌కావిష్క‌ర‌ణ కార్య‌క్ర‌మం కూడా ఒక‌టి. ఈ సంద‌ర్భంగా ప్ర‌ధాని మాట్లాడుతూ, 80 ఏళ్లు పూర్తి చేసుకొన్న‌రాష్ట్ర‌ప‌తి శ్రీ ప్ర‌ణ‌బ్ ముఖ‌ర్జీకి శుభాకాంక్ష‌లు తెలిపారు. రాష్ట్ర‌ప‌తి శ్రీ ప్ర‌ణ‌బ్ ముఖ‌ర్జీ త‌న రాజ‌కీయ జీవ‌నంలో కేంద్ర ప్ర‌భుత్వంలో అనేక ఉన్న‌త ప‌ద‌వులను అలంక‌రించి, ఆయా ప‌ద‌వీబాధ్య‌త‌ల‌ను నెర‌వేర్చార‌ని ప్ర‌ధాని అన్నారు. రాష్ట్రప‌తిగా శ్రీ ముఖ‌ర్జీతో క‌ల‌సి ప్ర‌ధానిగా ప‌నిచేసే అవ‌కాశం ల‌భించ‌డంతో త‌నను తాను అదృష్టవంతునిగా భావించుకొంటున్నాన‌ని శ్రీ మోదీ పేర్కొన్నారు. రాష్ట్రప‌తిపైన వ‌చ్చిన పుస్త‌కాలు ఎంతో బాగా గ్రంథ‌స్త‌మైనాయ‌ని, అవి రాష్ట్రప‌తి ప‌దునైన‌, జ్ఞానాత్మ‌క‌మైన మ‌స్తిష్కపు అంత‌ర్‌దృష్టిని తెలియజేస్తున్నాయ‌ని ప్ర‌ధాని అన్నారు.
బాలిలో జరిగిన జి-20 సదస్సు లో, “సెషన్ III : డిజిటల్ పరివర్తన” అనే అంశం పై ప్రధానమంత్రి శ్రీ నరేంద్రమోదీ చేసిన ప్రసంగానికి – తెలుగు అనువాదం

గౌరవనీయులారా ! డిజిటల్ పరివర్తన అనేది మన యుగంలో అత్యంత అద్భుతమైన మార్పు. పేదరికానికి వ్యతిరేకంగా దశాబ్దాలుగా సాగుతున్న ప్రపంచ పోరాటంలో డిజిటల్ టెక్నాలజీని సరిగ్గా వినియోగిస్తే, అద్భుతమైన ఫలితాలు వస్తాయి. కోవిడ్ సమయంలో రిమోట్-వర్కింగ్ తో పాటు పేపర్‌-లెస్ గ్రీన్ ఆఫీసుల ఉదాహరణలలో మనందరం చూసినట్లుగా – వాతావరణ మార్పులకు వ్యతిరేకంగా పోరాటం లో కూడా డిజిటల్ పరిష్కారాలు సహాయపడతాయి. అయితే, డిజిటల్ వినియోగాన్ని నిజంగా కలుపుకొని ముందుకు వెళ్ళి, డిజిటల్ టెక్నాలజీ వినియోగం నిజంగా విస్తృతంగా ఉన్నప్పుడు మాత్రమే ఈ ప్రయోజనాలను మనం పూర్తిగా గ్రహించ గలుగుతాము. దురదృష్టవశాత్తు, ఇప్పటి వరకు మనం ఈ శక్తివంతమైన సాధనాన్ని, లాభ, నష్టాల లెక్కలు చూడటం వంటి సాధారణ వ్యాపార ప్రయోజనాల కోసం మాత్రమే ఉపయోగించడం జరిగింది. డిజిటల్ పరివర్తన యొక్క ప్రయోజనాలు మానవ జాతికి ఉపయోగపడే చిన్న చిన్న అవసరాలకు మాత్రమే పరిమితం కాకుండా చూడాల్సిన బాధ్యత జి-20 నాయకుల పై ఉంది. మనం డిజిటల్ ఆర్కిటెక్చర్‌ ను కలుపుకుంటే, అది సామాజిక-ఆర్థిక పరివర్తనను తీసుకురాగలదని, గత కొన్ని సంవత్సరాల భారత దేశ అనుభవం మనకు చూపుతోంది. డిజిటల్ వినియోగం వల్ల ఎక్కువ పని, వేగంగా పూర్తి చేయవచ్చు. పాలనలో పారదర్శకత తీసుకురావచ్చు. ప్రజలకు ఉపయోగపడే డిజిటల్ ఉత్పత్తులను, భారతదేశం అభివృద్ధి చేసింది, దీని ప్రాథమిక నిర్మాణంలో అంతర్నిర్మిత ప్రజాస్వామ్య సూత్రాలు ఉన్నాయి. ఈ పరిష్కారాలు ఓపెన్ సోర్స్, ఓపెన్ ఏ.పి.ఐ. లు, ఓపెన్ స్టాండర్డ్స్‌ పై ఆధారపడి ఉంటాయి, ఇవి పరస్పరం, బహిరంగంగా ఉంటాయి. ఈ రోజు భారతదేశంలో కొనసాగుతున్న డిజిటల్ విప్లవం ఆధారంగా ఇది మా విధానం. దీనికి ఉదాహరణగా, మా యూనిఫైడ్ పేమెంట్ ఇంటర్‌ ఫేస్ (యు.పి.ఐ) ని తీసుకోండి. గత సంవత్సరం, ప్రపంచంలోని మొత్తం చెల్లింపు లావాదేవీలలో 40 శాతానికి పైగా యు.పి.ఐ. ద్వారా జరిగాయి. అదేవిధంగా, మేము డిజిటల్ గుర్తింపు ఆధారంగా 460 మిలియన్ల కొత్త బ్యాంకు ఖాతాలు తెరిచాము. ఈ రోజు ఆర్థిక చేరిక లో భారతదేశాన్ని ప్రపంచంలోనే అగ్రగామిగా మార్చాము. మేము ఏర్పాటు చేసిన సార్వత్రిక కో-విన్ వేదిక మానవ చరిత్రలో అతిపెద్ద టీకా ప్రచారాన్ని చేసింది, ఇది మహమ్మారి సమయంలో కూడా విజయవంతమైంది. గౌరవనీయులారా ! భారతదేశంలో, మేము డిజిటల్ విధానాన్ని బహిరంగంగా అమలు చేస్తున్నాము. కానీ అంతర్జాతీయ స్థాయిలో, ఇప్పటికీ భారీ డిజిటల్ విభజన ఉంది. ప్రపంచంలోని చాలా అభివృద్ధి చెందుతున్న దేశాల్లో ప్రజలకు ఏ విధమైన డిజిటల్ గుర్తింపు లేదు. కేవలం 50 దేశాలు మాత్రమే డిజిటల్ చెల్లింపు వ్యవస్థలను కలిగి ఉన్నాయి. రాబోయే పదేళ్లలో ప్రతి మనిషి జీవితంలో డిజిటల్ పరివర్తన తీసుకువస్తామని మనం కలిసి ప్రతిజ్ఞ చేద్దాం. తద్వారా ప్రపంచంలోని ప్రతివ్యకీ డిజిటల్ టెక్నాలజీ ప్రయోజనాలు పొందే అవకాశం లభిస్తుంది. వచ్చే ఏడాది తన జి-20 అధ్యక్ష పదవీ కాలం సమయంలో, ఈ లక్ష్యం కోసం భారతదేశం జి-20 భాగస్వాములతో కలిసి సంయుక్తంగా పని చేస్తుంది. మా అధ్యక్ష పదవీ కాలానికి "ఒక భూమి, ఒక కుటుంబం, ఒక భవిష్యత్తు" అనే మొత్తం ఇతివృత్తం లో, "అభివృద్ధి కోసం సమాచారం" అనే సూత్రం అంతర్భాగంగా ఉంటుంది. ధన్యవాదములు. గమనిక: ఇది ప్రధానమంత్రి హిందీ లో చేసిన ప్రసంగానికి స్వేచ్చానువాదం.
శ్రీ దిలీప్ పడ్ గా(వ్ కర్ మృతి పట్ల సంతాపం తెలిపిన ప్రధాన మంత్రి

శ్రీ దిలీప్ పడ్ గా(వ్ కర్ మృతి పట్ల ప్ర‌ధాన మంత్రి శ్రీ న‌రేంద్ర మోదీ సంతాపం తెలిపారు. “శ్రీ దిలీప్ పడ్ గా(వ్ కర్ ఒక ప్రత్యేక పద్ధతిలో ఆలోచించే ప్రముఖ వ్యక్తి. పత్రికారచనకు ఆయన అందించిన సేవలు ఎల్లప్పటికీ స్మరణీయాలు. ఆయన కన్నుమూత నన్ను వేదనకు గురిచేసింది. ఆయన ఆత్మకు శాంతి లభించు గాక” అని ప్రధాన మంత్రి తన సందేశంలో అన్నారు.
బెర్లిన్ లో నాలుగో ఇండియా-జర్మనీ ఇంటర్ గవర్నమెంటల్ కన్సల్టేశన్స్ కు విచ్చేసిన ప్రధాన మంత్రి

ప్రధాన మంత్రి శ్రీ నరేంద్ర మోదీ సోమవారం బెర్లిన్ కు విచ్చేశారు. బెర్లిన్ లో జరిగే ‘భారతదేశం- జర్మనీ అంతర్ ప్రభుత్వ నాలుగో సంప్రతింపుల’ కార్యక్రమంలో ఆయన పాలుపంచుకొంటారు. జర్మనీ లో ప్రధాన మంత్రి శ్రీ నరేంద్ర మోదీ ద్వైపాక్షిక పర్యటన జరపడం ఇప్పటికి ఇది రెండో సారి. బెర్లిన్ వెలుపల శ్లాస్ మేజ్ బర్గ్ లో ప్రధాన మంత్రి శ్రీ నరేంద్ర మోదీ కి చాన్స్ లర్ ఏంజెలా మర్కెల్ లాంఛనప్రాయ విందు ఇచ్చారు. వారు ఉభయులు సుమారు మూడు గంటల సేపు సంభాషించారు. ఈ సందర్భంగా నైపుణ్యాల అభివృద్ధి, శుద్ధ శక్తి, స్మార్ట్ సిటీస్ వంటి పరస్పర ఆసక్తి ఉన్న వివిధ అంశాలు చర్చకు వచ్చాయి. జిఎస్ టి సహా భారతదేశం అమలుపరుస్తున్న ఆర్థిక సంస్కరణల అజెండా పట్ల అభినందన వ్యక్తమైంది. నేతలు ప్రాంతీయ మరియు ప్రపంచ అంశాలపై సమీక్ష జరిపారు. యూరోపియన్ యూనియన్ ను కలిపి ఉంచే బలం యొక్క ప్రాముఖ్యాన్ని గురించి, ప్రపంచంలో స్థిరత్వ శక్తిగా దానికి ఉన్న విశిష్టతను గురించి ప్రధాన మంత్రి శ్రీ మోదీ నొక్కిచెప్పారు. అఫ్గానిస్తాన్ విషయంలో- అఫ్గానిస్తాన్ కు మాత్రమే ప్రమేయం ఉండే, అఫ్గాన్ నాయకత్వంలో సాగే ఒక సర్దుబాటు ప్రక్రియ చోటు చేసుకోవడం ముఖ్యమని ఇరువురు నేతలు పునరుద్ఘాటించారు. సమూల సంస్కరణ వాదానికి తావు ఇవ్వకపోవడం, ఉగ్రవాదం వంటి అంశాలు సైతం చర్చలలో భాగమయ్యాయి. చైనా యొక్క బెల్ట్ అండ్ రోడ్డు కార్యక్రమం మరియు శీతోష్ణ స్థితిలో మార్పు కూడా చర్చలలో చోటు చేసుకొన్నాయి. అంతక్రితం, శ్లాస్ మేజ్ బర్గ్ కు చేరుకున్న ప్రధాన మంత్రి అక్కడ సందర్శకుల పుస్తకంలో సంతకం చేశారు. ఇరువురు నేతలు ఆ నివాస భవనం పచ్చిక బయలులో కాసేపు నడుస్తూ ముచ్చటించారు.